als_Latn dik_Latn sag_Latn
“Është fundi i z.Thaçi ndoshta, por kjo nuk ka shumë rëndësi për vazhdimësinë e Kosovës se sa rekordi i ri që vendos shteti për karrierën e çdo politikani. Pra, kjo ndikon në vendosjen e një standardi të ri morali. Thaçi hesht se nuk mund të flasë. Nuk e ka thënë një njeri brenda konjukturës politike të Kosovës dhe punë e madhe. E ka thënë një njeri që "të vret" me fjalë sepse fjala "të vret" kur ka bazamentin dhe besimin e të vërtetës.”, ka thënë njohësi i çështjeve politike Artur Roshi.
Ish shefi i Misionit Vëzhgues të OSBE-së, William Walker ditë më parë ka treguar se si ishte mashtruar nga presidenti Hashim Thaçi në Pejë. Ai madje ka drejtuar akuza të rënda ndaj Thaçit, për keqpërdorim të pozitës së tij, duke thënë se ka dështuar si udhëheqës, dhe se koha e tij ka kaluar. Mirëpo deklaratat e ish ambasadorit kanë kaluar në heshtje nga Presidenti, ndërkaq, njohësit e rrethanave politike e kanë komentuar në mënyra të ndryshme.
Njohës i çështjeve politike Artur Roshi ka thënë, se nëse është e vërtetë që z.Walker ka deklaruar se z.Thaçi e ka "mashtruar”, kjo është një deklaratë e rëndë dhe do të thotë që paralajmëron fundin e karrierës së tij politike. Ai ka thënë, se në planin politik për një president të një vendi është rrënim moral deklarata se ka "gënjyer" nga një njeri si Walker që shërben si referim i të vërtetës në këtë rast.
“Është fundi i z.Thaçi ndoshta, por kjo nuk ka shumë rëndësi për vazhdimësinë e Kosovës se sa rekordi i ri që vendos shteti për karrierën e çdo politikani. Pra, kjo ndikon në vendosjen e një standardi të ri morali. Thaçi hesht se nuk mund të flasë. Nuk e ka thënë një njeri brenda konjukturës politike të Kosovës dhe punë e madhe. E ka thënë një njeri që "të vret" me fjalë sepse fjala "të vret" kur ka bazamentin dhe besimin e të vërtetës.”, ka thënë njohësi i çështjeve politike Roshi.
Deputetja e VV-së Shqipe Pantina ka thënë, se Thaçi është gënjeshtar tashmë e dinë të gjithë qytetarët e vendit. Ajo ka vlerësuar, se Thaçi me dhjetëra herë ka gënjyer publikisht dhe po ashtu siç deklaron edhe ambasadori Walker ai po ashtu i ka gënjyer edhe miqtë e tij sepse çdoherë prioritet ka pas interesin e tij e jo atë te vendit apo qytetarëve.
(Tekstin e plotë mund ta lexoni të Enjten në publikimin e shtypur të gazetës kombëtare “Bota sot”)
als_Latn als_Latn als_Latn als_Latn als_Latn als_Latn